钦定古今图书集成/理学汇编/文学典/第072卷 > 管师常
## 钦定古今图书集成/理学汇编/文学典/第072卷 > 管师常

按《处州府志》：“师常，龙泉人。与兄师复俱从胡安定学，
有盛名。熙宁元年，上祀南郊大沛，诏举逸民，部刺史
以师常应诏。越三年，召试舍人院，赐进士第，授校书
郎，知江陵府监利县事。而天下方以苗役新书从政，
州县上下以趋办毕给、赴功救过为职业，师常独置
得失，与察访使抗论可否。人为师常殆之，然恪意在”
是，人亦辄亮意使善。元道出安州之应城，少息僧庐，
忽一朝瞑眩，问其子希旦曰：“早晚？”曰：“午矣。”起摄衣冠，
需纸笔曰：“吾年四十九，四大不相守。寄语同道人，日
轮射牛斗。”徐置笔就枕，遂逝。初居白云岩，自号白云
翁，有集行于世。